CELEX: 32017D2353
Language: fi
Date: 2017-12-14 00:00:00
Title: Komission täytäntöönpanopäätös (EU) 2017/2353, annettu 14 päivänä joulukuuta 2017, luvan antamisesta Calanus finmarchicus -äyriäisestä saadun öljyn saattamiseksi markkinoille elintarvikkeiden uutena ainesosana Euroopan parlamentin ja neuvoston asetuksen (EY) N:o 258/97 mukaisesti (tiedoksiannettu numerolla C(2017) 8426)

16.12.2017   
            
            
               FI
            
            
               Euroopan unionin virallinen lehti
            
            
               L 336/45
            
         KOMISSION TÄYTÄNTÖÖNPANOPÄÄTÖS (EU) 2017/2353,
   annettu 14 päivänä joulukuuta 2017,
   luvan antamisesta Calanus finmarchicus -äyriäisestä saadun öljyn saattamiseksi markkinoille elintarvikkeiden uutena ainesosana Euroopan parlamentin ja neuvoston asetuksen (EY) N:o 258/97 mukaisesti
   
      
         (tiedoksiannettu numerolla C(2017) 8426)
      
   
   (Ainoastaan englanninkielinen teksti on todistusvoimainen)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon uuselintarvikkeista ja elintarvikkeiden uusista ainesosista 27 päivänä tammikuuta 1997 annetun Euroopan parlamentin ja neuvoston asetuksen (EY) N:o 258/97 (1) ja erityisesti sen 7 artiklan,
   sekä katsoo seuraavaa:
   
               (1)
            
            
               Norjalainen yritys Calanus AS toimitti 31 päivänä tammikuuta 2011 Yhdistyneen kuningaskunnan toimivaltaiselle viranomaiselle hakemuksen Norjan talousvyöhykkeellä ja Jan Mayenin alueella pyydetyistä Calanus finmarchicus -äyriäisistä (merieläinplankton) saadun öljyn saattamisesta unionin markkinoille asetuksen (EY) N:o 258/97 1 artiklan 2 kohdan e alakohdassa tarkoitettuna elintarvikkeiden uutena ainesosana.
            
         
               (2)
            
            
               Yhdistyneen kuningaskunnan toimivaltainen viranomainen antoi ensiarvioraporttinsa 21 päivänä lokakuuta 2016. Raportissa tultiin siihen tulokseen, että Calanus finmarchicus -äyriäisestä saatu öljy täyttää asetuksen (EY) N:o 258/97 3 artiklan 1 kohdassa uuselintarvikkeille asetetut arviointiperusteet.
            
         
               (3)
            
            
               Komissio toimitti ensiarvioraportin muille jäsenvaltioille 8 päivänä marraskuuta 2016.
            
         
               (4)
            
            
               Muut jäsenvaltiot esittivät perusteltuja muistutuksia asetuksen (EY) N:o 258/97 6 artiklan 4 kohdan ensimmäisessä alakohdassa säädetyssä 60 päivän määräajassa erityisesti tuotantoprosessia koskevien tietojen riittämättömyydestä, varastointikestävyydestä ja toksisuustiedoista. Hakija antoi kysymyksiin lisäselvityksiä jäsenvaltioita ja komissiota tyydyttävällä tavalla.
            
         
               (5)
            
            
               Euroopan parlamentin ja neuvoston direktiivissä 2002/46/EY (2) säädetään ravintolisiä koskevista vaatimuksista. Calanus finmarchicus -äyriäisestä saadun öljyn käytölle olisi myönnettävä lupa, sanotun kuitenkaan rajoittamatta kyseisen direktiivin säännösten soveltamista.
            
         
               (6)
            
            
               Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Tämän päätöksen liitteessä I määriteltyä Calanus finmarchicus -äyriäisestä saatua öljyä voidaan saattaa unionin markkinoille elintarvikkeiden uutena ainesosana käytettäväksi ravintolisissä tämän päätöksen liitteessä II vahvistettujen enimmäismäärien puitteissa, sanotun kuitenkaan rajoittamatta kyseisen direktiivin säännösten soveltamista.
   2 artikla
   Tällä päätöksellä sallitun Calanus finmarchicus -äyriäisestä saadun öljyn nimitys elintarvikkeiden pakkausmerkinnöissä on ”Calanus finmarchicus -äyriäisestä saatava öljy”.
   3 artikla
   Tämä päätös on osoitettu yritykselle Calanus AS, Stakkevollv. 65, P.O. Box 2489, 9272 Tromsø, Norja.
   
      Tehty Brysselissä 14 päivänä joulukuuta 2017.
      
         
            Komission puolesta
         
         Vytenis ANDRIUKAITIS
         
            Komission jäsen
         
      
   
   
      (1)  EYVL L 43, 14.2.1997, s. 1.
   
      (2)  Euroopan parlamentin ja neuvoston direktiivi 2002/46/EY, annettu 10 päivänä kesäkuuta 2002, ravintolisiä koskevan jäsenvaltioiden lainsäädännön lähentämisestä (EYVL L 183, 12.7.2002, s. 51).
   
      LIITE I
      
         
            CALANUS FINMARCHICUS -ÄYRIÄISISTÄ SAADUN ÖLJYN ERITELMÄ
      
      
         Kuvaus: Kyseinen uuselintarvike on Calanus finmarchicus -äyriäisistä (merieläinplankton) saatavaa väriltään rubiinin punaista, hiukan viskoosista öljyä, joka tuoksuu heikosti äyriäisiltä. Ainesosa koostuu pääasiassa vahastereistä (> 85 %), ja siinä on vähäisiä määriä triglyseridejä ja muita neutraaleja rasvoja.
      
         Eritelmä
      
      
                  Parametri
               
               
                  Eritelmäarvot
               
            
                  Vesi
               
               
                  < 1 %
               
            
                  Vahaesterit
               
               
                  > 85 %
               
            
                  Rasvahappojen kokonaismäärä
               
               
                  > 46 %
               
            
                  Eikosapentaeenihappo (EPA)
               
               
                  > 3 %
               
            
                  Dokosaheksaeenihappo (DHA)
               
               
                  > 4 %
               
            
                  Rasva-alkoholien kokonaismäärä
               
               
                  > 28 %
               
            
                  C20:1 n-9 rasva-alkoholi
               
               
                  > 9 %
               
            
                  C22:1 n-11 rasva-alkoholi
               
               
                  > 12 %
               
            
                  Transrasvahapot
               
               
                  < 1 %
               
            
                  Astaksantiiniesterit
               
               
                  < 0,1 %
               
            
                  Peroksidiluku
               
               
                  < 3 meq. O2/kg
               
            
   
      LIITE II
      
         
            CALANUS FINMARCHICUS -ÄYRIÄISISTÄ SAATAVAN ÖLJYN HYVÄKSYTYT KÄYTTÖALAT
      
      
                  Elintarvikeryhmä
               
               
                  Enimmäismäärä
               
            
                  Ravintolisät sellaisena kuin ne on määritelty direktiivissä 2002/46/EY
               
               
                  2,3 g/päivä